Diari Oficial de la Generalitat Valenciana


Sumari del DOGV 5062, del 02-08-2005 (2005/8413)

RESOLUCIÓ de 29 de juny de 2005, del director general d'Energia, per la qual s'atorga autorització administrativa a Energías Renovables Mediterráneas, SA (Renomar) per a la construcció de la línia elèctrica de simple circuit a 132 kV, entre la subestació denominada ST Todolella i el suport 48 de la línia ST Torre Miró . ST Morella, s'aprova el projecte d'execució i es declara, en concret, la seua utilitat pública (expedients ATLINE/2003/73 i ATLINE/2003/73/12).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8413


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 29 de juny de 2005, del director general d'Energia, per la qual s'atorga autorització administrativa a Energías Renovables Mediterráneas, SA (Renomar) per a la construcció de la línia elèctrica de simple circuit a 132 kV, entre la subestació denominada ST Todolella i el suport 48 de la línia ST Torre Miró - ST Morella, s'aprova el projecte d'execució i es declara, en concret, la seua utilitat pública (expedients ATLINE/2003/73 i ATLINE/2003/73/12). [2005/X8413]
  
Vistos els expedients amb referències ATLINE/2003/73 i ATLINE/2003/73/12 incoats pel Servici Territorial d'Energia de Castelló, a instància d'Energías Renovables Mediterráneas, SA (Renomar), amb domicili en el carrer Doctor Romagosa, núm. 1 de València, relatius a la sol·licitud d'autorització administrativa, aprovació de projecte firmat per l'enginyer industrial Sr. Gaizka Uliarte Ranea i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 25 d'octubre de 2004, i declaració d'utilitat pública, en concret, per a la construcció d'una nova línia elèctrica de simple circuit a 132 kV, entre la subestació transformadora denominada ST Todolella, i el suport 48 de la línia ST Torre Miró - ST Morella, en la província de Castelló.
  
Vist que l'expedient ATLINE/2003/73, Línia elèctrica a 132 kV, simple circuit, ST Todolella - suport 32 Línia ST Embalagué - ST Morella va ser sotmés a informació pública per mitjà d'anuncis en el Butlletí Oficial de la Província de Castelló núm. 6 de 10.07.03, el Diari Oficial de la Generalitat Valenciana núm. 4.547 de 18.07.03, el diari Mediterráneo de 07.07.03 i per mitjà d'exposició pública als taulers d'edictes dels ajuntaments afectats
  
Vist que, de conformitat amb el que establixen la Llei 54/1997, de 27 de novembre, del Sector Elèctric i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen les condicions tècniques procedents, declaracions que estan en l'expedient.
  
Vist que, de conformitat amb el que establix l'article 131 del Reial Decret 1.955/2000, es va traslladar al sol·licitant les declaracions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.
  
Vist que estan en l'expedient les declaracions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.
  
Vist que per Resolució de la Direcció General d'Energia de la Conselleria d'Infraestructures i Transport de 13.04.05 es va atorgar autorització administrativa a Renomar per a la instal·lació del parc eòlic denominat Mola de Todolella que inclou la ST Mola de Todolella, denominada en els expedients objecte d'esta resolució com a ST Todolella.
  
Vist que l'esmentat parc eòlic forma part de la zona 2 del Pla Eòlic de la Comunitat Valenciana aprovat per Acord de 26 de juliol de 2001 del Govern Valencià.
  
Vist que, mitjançant una Resolució d'11 d'agost de 2004, el director general de Gestió del Medi Natural de la Conselleria de Territori i Habitatge formula Declaració d'Impacte Ambiental, en avant DIA, en què estima acceptable des del punt de vista ambiental el projecte d'instal·lacions eòliques de la zona 2, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.
  
Vist, que a fi de complir les condicions imposades per la DIA esmentada, Renomar va presentar amb data 11 de novembre de 2004 davant del Servici Territorial d'Energia de Castelló un escrit en què sol·licita continuar la tramitació de l'expedient, a què adjunta annex de modificació al projecte d'execució de l'antiga línia elèctrica aèria a 132 kV, simple circuit, ST Todolella - suport 32 ST Embalagué - ST Morella, actual ST Todolella - suport 48 ST Torre Miró - ST Morella, firmat per l'enginyer industrial Sr. Gaizka Uliarte Ranea i visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana amb data 25 d'octubre de 2004, i s'inicia el nou expedient amb referència ATLINE/2003/73/12 i es deixa sense efecte l'antic.
  
Vist que el citat annex de modificació al projecte va ser tramitat amb el número d'expedient ATLINE/2003/73/12 citat i sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 22, de 19 de febrer de 2005, el Diari Oficial de la Generalitat Valenciana núm. 4.953, de 24 de febrer de 2005, en el diari Mediterráneo del dia 14 de febrer de 2005, i per mitjà d'exposició en el tauler d'edictes dels ajuntaments afectats, Todolella i Forcall, i s'han presentat, en síntesi, les al·legacions següents:
  
L'Ajuntament Todolella proposa dos vies alternatives per a la línia elèctrica, a fi d'evitar que s'inutilitze la bassa d'extinció d'incendis forestals. A més, quant al tram subterrani de la línia, sol·licita aclariment sobre les rases.
  
L'Ajuntament de Forcall proposa el soterrament de la línia entre els suports del 49 al 58, per la proximitat de les línies al municipi i l'impacte visual que es genera.
  
Vist que, de conformitat amb el que establixen la Llei 54/1997, de 27 de novembre, del Sector Elèctric i l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte, separata de la part d'este als efectes d'establir les condicions tècniques procedents. En resposta a l'escrit esmentat, les entitats locals afectades han informat, en síntesi, el següent:
  
L'Ajuntament de Todolella sol·licita informació sobre les rases i adjunta informe del tècnic municipal en què indica que el traçat de la línia discorre molt pròxim a una bassa d'aigua, utilitzada per a l'extinció d'incendis, i proposa la separació de la línia fins una distància de 100 m de l'esmentada bassa. S'afigen a l'informe altres consideracions de caràcter urbanístic.
  
L'Ajuntament de Forcall sol·licita el soterrament d'un tram pròxim al municipi i adjunta informe del tècnic municipal en què s'indica l'impacte visual i paisatgístic de les línies projectades en la zona, l'afectació de l'àrea de servitud sobre les instal·lacions agropecuàries, així com l'afectació a la variant de la carretera Forcall - Todolella. S'afigen a l'informe altres consideracions de caràcter urbanístic.
  
Vist que, de conformitat amb el que establix l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre així mateix separata del projecte tècnic de la línia elèctrica projectada a:
  
Ministeri de Medi Ambient, Confederació Hidrogràfica de l'Ebre
  
Conselleria d'Infraestructures i Transport, Servici Territorial de Carreteres
  
Telefónica
  
Electra del Maestrat
  
Conselleria de Territori i Habitatge, Servici Territorial de Castelló
  
A fi de que emeteren, les condicions tècniques procedents, les quals, traslladades al sol·licitant, totes estes van ser acceptades.
  
Vist que trameses al sol·licitant les al·legacions indicades i les condicions presentades per la resta d'afectats pel projecte no mencionats en el paràgraf anterior, perquè prestaren la seua conformitat o formularen els inconvenients que estimaren procedents, va manifestar, en síntesi, que:
  
Respecte a la decisió de l'Ajuntament de Todolella, el sol·licitant manifesta que el traçat de la línia s'ha realitzat d'acord amb el que indica la Declaració d'Impacte Ambiental d'11 d'agost de 2004 i el Reglament de Línies Elèctriques Aèries d'Alta Tensió, i aporta la informació sol·licitada per l'Ajuntament.
  
Respecte a la decisió de l'Ajuntament de Forcall, el sol·licitant manifesta que el projecte de la línia elèctrica s'ha realitzat d'acord amb la Declaració d'Impacte Ambiental d'11 d'agost de 2004, i el Reglament de Línies Elèctriques Aèries d'Alta Tensió.
  
Per tot això sol·licita es continue el tràmit d'autorització administrativa.
  
Vist que trameses als ajuntaments afectats les respostes del sol·licitant, a fi que mostren la seua conformitat o inconvenients a la dita contestació, no s'ha presentat cap decisió i que, per tant, es considera la seua conformitat amb la resposta a les condicions efectuades pel peticionari.
  
Vist que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana) un ofici en què se sol·licitava informe sobre l'adaptació del projecte remés al planejament urbanístic d'aplicació i han presentat estos informes els dos ajuntaments afectats, Todolella i Forcall.
  
Les manifestacions dels esmentats ens locals han sigut, en síntesi, les següents:
  
L'Ajuntament de Todolella manifesta per mitjà d'informe de l'arquitecte municipal de 29 de desembre de 2004, que la línia elèctrica discorre per una zona qualificada pel PGOU de Todolella de sòl no urbanitzable protegit d'interés mediambiental, i afig que donat l'especial interés de les instal·lacions per a la comarca, caldrà ajustar-se a allò que han decidit el ple l'Ajuntament de Todolella i les conselleries competents en la matèria.
  
L'Ajuntament de Forcall manifesta per mitjà d'informe de l'arquitecte municipal de 19 de gener de 2005, que les obres objecte del projecte es troben en sòl classificat en el Pla de Delimitació del Sòl com a no urbanitzable, i afig que s'haurà de tramitar la preceptiva autorització prèvia, a més d'altres consideracions de caràcter no urbanístic.
  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de la zona 2 del Pla Eòlic de la Comunitat Valenciana i reforçar el sistema elèctric.
  
Vist que el projecte presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i drets afectats.
  
Vist que el Servici Territorial d'Energia de Castelló, encarregat de la instrucció de l'expedient, ha emés informe favorable amb data 23 de novembre de 2004.
  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
  
Atés que d'acord amb el que establixen l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
  
Atés que esta Direcció General d'Energia és competent per a resoldre la present resolució d'acord amb l'article article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol
  
Primer. Atorgar a Energías Renovables Mediterráneas, SA (Renomar) autorització administrativa per a la construcció de la línia elèctrica de simple circuit a 132 kV entre la subestació denominada ST Todolella i el suport 48 de la línia ST Torre Miró - ST Morella, que discorre pels termes municipals de Todolella i Forcall en la província de Castelló i les característiques principals de la qual són les següents:
  
Tensió nominal: 132 kV (1a categoria).
  
Tipologia constructiva: aèria i subterrània
  
Freqüència: 50 Hz.
  
Tram aeri (ST Todolella - suport 23 i suport 24 € suport 48 ST Torre Miró - ST Morella)
  
Potència màxima que s'ha de transportar: 131 MVA per circuit.
  
Nombre de circuits: un.
  
Conductors: alumini-acer tipus (Al-Ac), tipus HAWK de 281,1 mm2 de secció total.
  
Cables de terra: un, tipus OPGW-14-24, d'acer galvanitzat amb fibra òptica en el seu nucli de 104 mm2 de secció.
  
Aïllament: constituït per aïllador de compòsit, tant en les cadenes de suspensió com d'amarrament, tipus U120AB132.
  
Suports: metàl·lics de perfils angulars de costats iguals galvanitzats en calent, d'acer S275JR i S355J2G3, organitzats en forma de gelosia, corresponents a la sèrie 11T, incloent els suports tipus 12E150, 12S190 11S190.
  
Preses de terra: sistema mixt de piqueta i anell. Dos muntants oposats quedaran units a terra per mitjà d'elèctrodes constituïts per barres d'acer de coure, de 19 mm de diàmetre i 2,00 metres de longitud, connectats als muntants per mitjà de cable de Cu de 50 mm2 de secció. Els altres dos muntants quedaran posats a terra per mitjà d'un anell format per vareta de coure soterrada a una profunditat mínima de 0,5 m.
  
Nombre de suports tram: 31
  
Longitud tram aeri: 7.930 m
  
Tram subterrani (suport 23 € suport 24)
  
Potència màxima que cal transportar: 175 MVA per circuit.
  
Nombre de circuits: un
  
Conductors: tres per circuit d'aïllament sec, 630 mm2 Al, tensió 76/132 kV, aïllament tipus EPR, amb cable de comunicacions per FO dielèctric.
  
Cables de terra: un, aïllat de coure, amb una secció de 50 mm2 i amb transposició a meitat del recorregut.
  
Longitud tram subterrani: 1.321 m
  
Longitud total de la línia: 9.251 m.
  
Pressupost total: 1.400.970,15 euros.
  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
  
Segon. Aprovar el projecte d'execució firmat per l'enginyer industrial Gaizka Uliarte Ranea i visat per la demarcació d'Alacant del Col·legi d'Enginyers Superiors Industrials de la Comunitat Valenciana, amb data 25 d'octubre de 2004, amb les condicions següents:
  
Les obres hauran de realitzar-se d'acord amb el projecte presentat.
  
El termini d'execució de l'obra serà de nou mesos des de la notificació de la present resolució. Abans de l'acabament d'este termini Renomar podrà sol·licitar l'ampliació per mitjà de sol·licitud motivada davant d'esta Direcció General.
  
El titular informarà de l'acabament de les obres al Servici Territorial d'Energia de Castelló a l'efecte del reconeixement definitiu i l'extensió de l'acta de posada en servici.
  
Renomar haurà d'observar els preceptes, les mesures i les condicions que s'establisquen en la legislació aplicable a esta infraestructura.
  
A més, s'hauran de complir les condicions mediambientals descrites en la Declaració d'Impacte Ambiental, d'11 d'agost de 2004, del director general del Gestió del Medi Natural de la Conselleria de Territori i Habitatge.
  
Tercer. Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells a què, intentada la notificació, no s'haguera pogut realitzar.
  
La present resolució no és definitiva en via administrativa i en contra podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de juny de 2005.- El director general d'Energia: Antonio Cejalvo Lapeña.